Luis Enrique anunță o revoluție la PSG după plecarea lui Kylian Mbappe! Antrenorul campioanei din Ligue 1 a vorbit despre campania de achiziții a echipei, din perioada de mercato din vară.
Kylian Mbappe va pleca de la PSG, din postura de jucător liber de contract, la finalul actualului sezon. Superstarul francez va semna, cel mai probabil, cu Real Madrid.
Luis Enrique anunță o revoluție la PSG după plecarea lui Kylian Mbappe!
Chiar dacă PSG va avea de suferit după plecarea lui Mbappe, Luis Enrique a dat de înțeles că echipa din capitala Hexagonului va avea o campanie uriașă de transferuri în vară.
„Pot confirma că vom aduce jucători pe fiecare poziție, pentru sezonul viitor. Acesta este, de asemenea, un mesaj pentru jucătorii care se află în prezent în echipă, inclusiv pentru cei mai buni.
În sezonul viitor, vreau ca pe fiecare post să am câte două soluții, cel puțin. Va fi foarte greu să joci pentru PSG”, a spus Luis Enrique, la decernarea Trofeelor UNFP.
Kylian Mbappe își va juca pe data de 25 mai ultimul meci la PSG. Este vorba despre finala Cupei Franței, cu Olympique Lyon, care va fi LIVE în AntenaPLAY, de la ora 22:00.
Ultraşii lui PSG şi-au luat la revedere de la Kylian Mbappe! Imagini fabuloase de pe Parc des Princes
Ultraşii lui PSG şi-au luat la revedere de la Kylian Mbappe. Starul francez de ani a anunţat în urmă cu câteva zile în mod oficial că nu îşi va prelungi contractul şi va părăsi formaţia de pe Parc des Princes la finalul acestui sezon.
La ultimul meci de pe teren propriu din actuala stagiune, cu Toulouse, fanii lui PSG au pregătit un moment special pentru cel mai bun marcator din istoria clubului.
Fanii lui PSG au pregătit o scenografie cu starul de 25 de ani, înaintea duelului cu Toulouse. La încălzire, Kylian Mbappe a mers să salute fanii din peluză şi să aprecieze scenografia creată special pentru el.
Atacantul francez a fost surprins cu un zâmbet larg pe faţă, fiind vizibil emoţionat de momentul pregătit de ultraşii lui PSG şi s-a fotografiat cu scenografia.
După fluierul de start, Kylian Mbappe a ieşit la rampă şi a înscris în minutul 8, la prima atingere de balon. Cu această reuşită, Mbappe a ajuns la 27 de goluri marcate în 29 de meciuri în Ligue 1. În toate competiţiile, Mbappe a marcat 44 de goluri în 47 de meciuri.
În total, din cele 329 de goluri marcate în cariera sa, Mbappe a înscris 256 dintre ele în tricoul lui PSG.